**Министерство на земеделието**

Проект

**Наредба за изменение и допълнение на Наредба № 4 от 2018 г. за условията и реда за изплащане, намаляване или отказ за изплащане, или за оттегляне на изплатената финансова помощ за мерките и подмерките по чл. 9б, т. 2 от Закона за подпомагане на земеделските производители** (обн., ДВ, бр. 48 от 2018 г.; доп., бр. 74 от 2019 г.; изм. и доп., бр. 64 и 108 от 2020 г., бр. 34 от 2021 г. и бр. 83 от 2021 г.)

**§ 1.** В чл. 29 думите „Министерството на земеделието, храните и горите“ се заменят с „Министерството на земеделието“.

**§ 2.** В § 4 от преходните и заключителни разпоредби се създават ал. 4 – 7:

„(4) Държавен фонд „Земеделие“ отказва изплащането на част или на цяла заявка за плащане, подадена след 30 септември 2024 г., когато сумата на допустимата финансова помощ по предходните заявки и допустимите разходи по съответната заявка по подмярка 19.4 надхвърля 25 на сто от сумата на одобрените от ДФЗ средства от ЕЗФРСР по проекти към мерките от стратегията, включително одобрената финансова помощ за текущи разходи и разходи за популяризиране, както и допустимите разходи по последната заявка за плащане.

(5) Държавен фонд „Земеделие“ отказва изплащането на част или цялата последна заявка за плащане за 2022 г., когато сумата на допустимата финансова помощ за текущи разходи по предходните заявки и допустимите текущи разходи от последната заявка за 2022 г., надхвърля 80 на сто от сумата на допустимите до 2022 г. и допустимите по последната заявка за плащане за 2022 г. текущи разходи и разходи за популяризиране на стратегията.

(6) Държавен фонд „Земеделие“ отказва изплащането на част или цялата последна заявка за плащане за 2023 г., 2024 г. и 2025 г., когато сумата на допустимите текущи разходи през годината надхвърля 80 на сто от сумата на общо допустимите текущи разходи и разходи за популяризиране на стратегията за същата година.

(7) Крайният срок за извършване на текущи разходи и популяризиране на стратегия за ВОМР за съответната територия на МИГ е 30 септември 2025 г.“

**Заключителна разпоредба**

**§ 3.** Наредбата влиза в сила от деня на обнародването ѝ в „Държавен вестник“.

**Д-Р ИВАН ИВАНОВ**

*Министър на земеделието*